Publication: Magyar Közlöny
Issue: MK-2009-175 (Year: 2009, Number: 175)
Era: 2004-2010
Section: 3. számú melléklet a 69/2009. (XII. 4.) KHEM rendelethez
Paragraph Index: 174

2. Az RR. 3. számú melléklete „B) Különös szabályok” fejezetében a „3. Elosztók visszatérítési számlái” pontja helyébe a következõ rendelkezés lép: „3. A 4. § (5) bekezdés szerinti, utólag adott árengedményre vonatkozó elszámolás szabályai 3.1. A második átviteli-rendszerirányítói számla kiállításával megegyezõ idõpontban az átviteli rendszerirányító meghatározza a 4. § (5) bekezdés szerinti árengedmény elosztónkénti összegét, amelyrõl számlával egy tekintet alá esõ okiratot állít ki az elosztók részére. Ezzel egyidejûleg az átviteli-rendszerirányító köteles az engedmény mértékének ellenõrzéséhez szükséges összesített villamos energia forgalmi adatokról az elosztókat tájékoztatni. 3.2. A 3.1. pont szerinti árengedményt az 1. számú melléklet I. fejezetének 3. pontjában szereplõ díjakra vonatkoztatva, azok arányának megfelelõen kell nyújtani. 3.3. A 3.1. pont szerinti árengedmény megfizetése a második átviteli-rendszerirányítói számla kiegyenlítését követõen a második átviteli-rendszerirányítói számla fizetési határidejét követõ banki napon, az átviteli-rendszerirányító által az elosztók részére kibocsátott, számlával egy tekintet alá esõ okirat alapján történik. 3.4. A 3.3. pont szerinti számlával egy tekintet alá esõ okiratban szereplõ összeg az átviteli rendszerirányító által az elosztók részére nyújtott utólagos árengedménynek minõsül, amit az elosztók – tájékoztatási kötelezettségük során – a Hivatal számára elkülönülten is kötelesek kimutatni.”

Source: https://magyarkozlony.hu/hivatalos-lapok/54f236868f2a0a2c67f40008034f40b280f147bc/dokumentumok/ac3706182efaed60c206352d0dbad4097bfbbca5/letoltes